ddrg/super_eurlex huggingface dataset:
31998R0577R(01)
2005.1.1. AZ EURÓPAI UNIÓ HIVATALOS LAPJA L 134/1
HELYESBÍTÉS
a közösségi munkaerő mintavételes felmérésének megszervezéséről szóló 577/98/EK tanácsi rendelethez
(Az Európai Közösségek Hivatalos Lapja L 77., 1998.3.14., 3. o.; magyar ny elvű különkiadás 5. fejezet, 03. kötet, 273. o.)
1. Az 1. cikk első bekezdésében
a következő szövegrész :„A tagállamok évente mintavételes felmérést …”
helyesen: „A tagállamok évente mintavételes munkaerő-felmérést …”;
2. a 2. cikk (4) bekezdésének első francia bekezdésében
a következő szövegrész :„… nem tartalmazza …”
helyesen: „… nem feltétlenül tartalmazza …”;
3. a 4. cikk (1) bekezdése a) pontjának hatodik francia bekezdésében
a következő szövegrész :„… kapcsolat a vizsgált személlyel …”
helyesen: „… a referenciaszemélyhez fűződő kapcsolat…”;
4. a 4. cikk (1) bekezdése b) pontjának harmadik francia bekezdésében
a következő szövegrész :„– munkanélküli, aki munkát keres, …”
helyesen: „– munkakeresés munkanélküli esetén, …”;
5. a 4. cikk (1) bekezdése c) pontjának második francia bekezdésében
a következő szövegrész :„– a helyi egység gazdasági tevékenysége, …”
helyesen: „– a telep gazdasági tevékenysége, …”;
6. a 4. cikk (1) bekezdése c) pontjának negyedik francia bekezdésében
a következő szövegrész :„– a helyi egységben dolgozó személyek száma, …”
helyesen: „– a telepen dolgozó személyek száma, …”;05/5. kötet HU Az Európai Unió Hivatalos Lapja 117
7. a 4. cikk (1) bekezdése e) pontjának harmadik francia bekezdésében
a következő szövegrész :„– a helyi egység gazdasági tevékenysége, …”
helyesen: „– a telep gazdasági tevékenysége, …”;
8. a 4. cikk (1) bekezdése i) pontjának harmadik francia bekezdésében
a következő szövegrész :„– a munkahely elhagyásának fő indoka, …”
helyesen: „– az utolsó munkahely elhagyásának fő indoka, …”;
9. a 4. cikk (1) bekezdése i) pontjának ötödik francia bekezdésében
a következő szövegrész :„– a helyi egység gazdasági tevékenysége, …”
helyesen: „– a telep gazdasági tevékenysége, …”;
10.a 4. cikk (1) bekezdése j) pontjának harmadik francia bekezdésében
a következő szövegrész :„– a helyi egység gazdasági tevékenysége, …”
helyesen: „– a telep gazdasági tevékenysége, …”;118 HU Az Európai Unió Hivatalos Lapja 05/5. kötet
A Bizottság 195/98/EK rendelete

(1998. január 26.)

egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel a 2081/92/EGK rendelet 5. cikkével összhangban a tagállamok továbbították a Bizottságnak az egyes elnevezések földrajzi jelzésként vagy eredetmegjelölésként való bejegyzésére vonatkozó kérelmeiket;

mivel az említett rendelet 6. cikkének (1) bekezdésével összhangban megállapították, hogy a kérelem megfelel a rendeletnek, különösen abban a tekintetben, hogy tartalmazza a rendelet 4. cikkében előírt valamennyi adatot;

mivel az e rendelet mellékletében szereplő elnevezésnek az Európai Közösségek Hivatalos Lapjában való közzétételét követően [3] az említett rendelet 7. cikke szerint a Bizottsághoz beérkezett tiltakozás alaptalannak és emiatt elfogadhatatlannak bizonyult;

mivel következésképpen ezt az elnevezést be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal ez a Közösség egész területén eredetmegjelölésként oltalmat élvez,

mivel e rendelet melléklete kiegészíti a legutóbb a 2396/97/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK bizottsági rendelet melléklete az e rendelet mellékletében szereplő névvel egészül ki, és, mint oltalom alatt álló eredetmegjelölést (OEM), ezt bejegyzik a 2081/92/EGK rendelet 6. cikkének (3) bekezdésében előírt Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. január 26-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 246., 1996.8.24., 12. o.

[4] HL L 331., 1997.12.3., 3. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Hústermékek

SPANYOLORSZÁG

- Jamón de Huelva (OEM)

--------------------------------------------------
A Tanács 374/98/EK rendelete

(1998. február 12.)

a Közösség és tagállamai, illetve a harmadik országok közötti áruforgalomra vonatkozó statisztikáról szóló 1172/95/EK rendelet 6. és 9. cikkének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a Közösség statisztikai területének a 1172/95/EK rendeletet [1] módosító 476/97/EK rendelettel [2] történt 1997. január 1-jei módosítását követően a statisztikai terület korábbi meghatározására vonatkozó utalásokat el kell hagyni; mivel ezért a 1172/95/EK rendelet 6. cikkének (1) bekezdését módosítani kell;

mivel az árukereskedelmi statisztikák jelenleg érvényes ország-nómenklatúráját 1999. január 1-jétől az ISO alfa 2 szabvány szerinti alfabetikus nómenklatúra váltja fel; mivel ebben az új összefüggésben és a harmonizáció érdekében a statisztikák összeállításakor és azoknak az Eurostat részére való megküldésekor minden tagállamnak ugyanazt a nómenklatúrát kell használnia; mivel ezért szükség van a 1172/95/EK rendelet 9. cikkének módosítására, kizárva így annak lehetőségét, hogy a tagállamok az adatgyűjtési szakaszban más ország-nómenklatúrát alkalmazzanak,

ELFOGADTA EZT A RENDELETET:

1. cikk

A 1172/95/EK rendelet a következőképpen módosul:

1. a 6. cikk (1) bekezdésében:

a) az a) pontban a második francia bekezdést el kell hagyni;

b) a b) pontban a harmadik francia bekezdést el kell hagyni;

c) a c) pont helyébe a következő szöveg lép:

"c) a 4. cikk (1) bekezdésének második albekezdésében említett árucikkek.";

2. a 9. cikkben:

a) a (2) bekezdés helyébe a következő szöveg lép:

"(2) Az (1) bekezdésben említett ország-nómenklatúrában meghatározott kódot minden ország számára meg kell adni.";

b) a (3) bekezdést el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Az 1. cikk (2) bekezdését 1999. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 12-én.

a Tanács részéről

az elnök

J. Battle

[1] HL L 118., 1995.5.25., 10. o.

[2] HL L 75., 1997.3.15., 1. o.

--------------------------------------------------
A Bizottság 644/98/EK rendelete

(1998. március 20.)

a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 17. cikke (2) bekezdésére,

mivel a 2081/92/EGK rendelet 17. cikke szerint a tagállamok által közölt egyes elnevezésekre vonatkozóan kiegészítő adatokat igényeltek annak biztosítása érdekében, hogy ezek megfeleljenek az említett rendelet 2. és 4. cikkének; mivel ezek a kiegészítő adatok igazolják, hogy az elnevezések megfelelnek az említett cikkeknek; mivel ebből kifolyólag ezeket nyilvántartásba kell venni, és a legutóbb a 134/98/EK rendelettel [3] módosított 1107/96/EK bizottsági rendelet [4] mellékletét ki kell egészíteni velük;

mivel a három új tagállam csatlakozását követően a 2081/92/EGK tanácsi rendelet 17. cikkében előírt hat hónapos határidő a csatlakozásuk napján kezdődik; mivel az említett tagállamok által közölt elnevezések közül néhány megfelel e rendelet 2. és 4. cikkének, és ezért nyilvántartásba kell venni azokat;

mivel az e rendeletben előírt intézkedések összhangban vannak a Földrajzi Jelzések és Eredetmegjelölések Szabályozási Bizottságának véleményével,

ELFOGADTA EZT A RENDELETET:

1. cikk

Az 1107/96/EK rendelet melléklete az e rendelet mellékletében szereplő elnevezésekkel egészül ki.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 20-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL L 15., 1998.1.21., 6. o.

[4] HL L 148., 1996.6.21., 1. o.

--------------------------------------------------

MELLÉKLET

A. A SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Friss hús és belsőség

NÉMETORSZÁG

- Schwäbisch-Hällisches Qualitätsschweinefleisch (OFJ)

Hústermékek

NÉMETORSZÁG

- Greußener Salami (OFJ)

Olajok és zsírok

Olívaolaj

OLASZORSZÁG

- Toscano (OFJ)

- Terra d’Otranto (OEM)

B. A 2081/92/EGK RENDELET I. MELLÉKLETÉBEN FELSOROLT ÉLELMISZEREK

Sör

NÉMETORSZÁG

- Gögginger Bier (OFJ)

- Reuther Bier (OFJ)

- Wernesgrüner Bier (OFJ)

--------------------------------------------------
A Tanács 780/98/EK rendelete

(1998. április 7.)

az 1488/96/EK rendeletnek az egy mediterrán térségbeli partner további támogatásának valamely lényeges feltétele hiánya esetén alkalmazandó megfelelő intézkedések elfogadására vonatkozó eljárás tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az Euro-Mediterrán partnerség (MEDA) keretében végrehajtott gazdasági és társadalmi szerkezeti reformokat kísérő pénzügyi és műszaki intézkedésekről szóló, 1996. július 23-i 1488/96/EK tanácsi rendelet [3] 3. cikke úgy rendelkezik, hogy az említett rendelet a demokratikus alapelvek és a jogállamiság, valamint az emberi jogok és alapvető szabadságjogok tiszteletén alapul, amelyek e rendelet lényeges elemét képezik, és megsértésük megfelelő intézkedések elfogadását teszi indokolttá;

mivel az 1488/96/EK rendelet 16. cikke úgy rendelkezik, hogy egy mediterrán térségbeli partner további támogatásának valamely lényeges feltétele hiánya esetén a megfelelő intézkedések elfogadására irányuló végleges eljárást 1997. június 30. napjáig meg kell határozni;

mivel ezen eljárás meghatározásához módosítani kell az 1488/96/EK rendeletet;

mivel e rendelet elfogadására csak a Szerződés 235. cikke biztosít hatáskört;

ELFOGADTA EZT A RENDELETET:

1. cikk

Az 1488/96/EK rendelet 16. cikke helyébe a következő szöveg lép:

"16. cikk

Abban az esetben, ha egy mediterrán térségbeli partner további támogatásának valamely lényeges feltétele hiányzik, a Tanács a Bizottság javaslata alapján minősített többséggel határozhat a megfelelő intézkedésekről."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1998. április 7-én.

a Tanács részéről

az elnök

D. Blunkett

[1] HL C 386. 1997.12.20., 9. o.

[2] HL C 104. 1998.4.6.

[3] HL L 189. 1996. 7.31., 1. o.

--------------------------------------------------
A Bizottság 1177/98/EK rendelete

(1998. június 5.)

az állatazonosító kód Olaszország általi használata tekintetében a 2629/97/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a szarvasmarhafélék azonosítási és nyilvántartási rendszerének létrehozásáról valamint a marhahús és marhahúskészítmények címkézéséről szóló, 1997. április 21-i 820/97/EK tanácsi rendeletre [1] és különösen annak 10. cikkének a), b) és c) pontjára,

mivel a 2629/97/EK bizottsági rendelet [2] a szarvasmarhafélék azonosítási és nyilvántartási rendszerének részét képező füljelzők, állomány-nyilvántartások és marhalevelek tekintetében részletes szabályokat állapít meg;

mivel a szarvasmarhafélék azonosítási kódja tekintetében helyénvalónak tűnik, hogy az olasz hatóságok által kiemelt nehézségeket figyelembe vegyék, illetve e hatóságok számára legfeljebb három kiegészítő írásjegy használatát engedélyezzék; mivel ki kell kötni, hogy e kiegészítő írásjegyek nem képezhetik a numerikus kód részét;

mivel a 2629/97/EK rendeletet megfelelően módosítani kell;

mivel az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottság véleményével,

ELFOGADTA EZT A RENDELETET:

1. cikk

A 2629/97/EK rendelet 1. cikke a következő (4) bekezdéssel egészül ki:

"(4) Az (1) bekezdésben előírt adatokon túl az olaszországi központi illetékes hatóság legfeljebb három kiegészítő írásjegyet használhat. Ezen írásjegyek nem képezhetik a (2) bekezdés b) pontjában meghatározott numerikus kód részét."

2. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 5-én.

a Bizottság részéről

Franz Fischler

a Bizottság tagja

[1] HL L 117., 1997.5.7., 1. o.

[2] HL L 354., 1997.12.30., 19. o.

--------------------------------------------------
A Bizottság 1141/98/EK rendelete

(1998. június 2.)

a cukorágazatban a behozatali és kiviteli engedélyek rendszerének alkalmazására vonatkozó különös részletes szabályokról szóló 1464/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1599/96/EK rendelettel [1] módosított, a cukor piacának közös szervezéséről szóló 1785/81/EGK tanácsi rendeletre [2] és különösen annak 13. cikke (2) bekezdésének b) pontjára,

mivel a 495/97/EK bizottsági rendelet [3] az általános rendelkezésektől való eltérés bevezetésével módosítja a legutóbb a 604/98/EK rendelettel [4] módosított 3665/87/EGK bizottsági rendelet [5] 2a. cikkének a szövegét annyiban, hogy a visszatérítés előzetes rögzítését magában foglaló kiviteli engedély érvényességét kiterjeszti az engedély 16. rovatában jelzett termékkódtól eltérő 12 számjegyes termékkódhoz tartozó termékre, amennyiben mindkét termék ugyanabba a termékcsoportba tartozik; mivel a 3665/87/EGK rendelet 2a. cikke új szövegének a cukor piaca közös szervezésének hatálya alá tartozó termékekre történő alkalmazásához meg kell állapítani ezeknek a termékcsoportoknak az összetételét;

mivel a harmadik országokkal folytatott kereskedelem ellenőrzése érdekében rendelkezni kell a biztosíték letétbe helyezéséről az 17029080 KN-kód alá tartozó inulinszirup tekintetében is;

mivel a legutóbb a 2136/95/EK rendelettel [6] módosított 1464/95/EK bizottsági rendelet [7] 2. és 8. cikkét ennek megfelelően módosítani kell;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

Az 1464/95/EK rendelet szövege a következőképpen módosul:

1. A 2. cikkben:

a) a jelenlegi szöveg az (1) bekezdés lesz;

b) a cikk a következő bekezdéssel egészül ki:

"(2) A 3665/87/EGK rendelet 2a. cikke (2) bekezdésének alkalmazásában az 1785/81/EGK rendelet 1. cikkének (1) bekezdésében említett termékeket a következő termékcsoportokba kell besorolni:

- az a) pontban említett termékek egy termékcsoportot képeznek,

- a d) pontban említett termékek egy termékcsoportot képeznek,

- az f) és g) pontokban említett termékek egy termékcsoportot képeznek."

2. A 8. cikk (1) bekezdése c) pontjának utolsó francia bekezdése a következő záradékkal egészül ki:

"és 0,60 ECU az 17029080 KN-kód alá tartozó inulinszirup tekintetében."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Az 1. cikk (1) bekezdését azonban a rendelet kihirdetésének napján még le nem zárt esetekre alkalmazni kell.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 2-án.

a Bizottság részéről

Franz Fischler

a Bizottság tagja

[1] HL L 206., 1996.8.16., 43. o.

[2] HL L 177., 1981.7.1., 4. o.

[3] HL L 77., 1997.3.19., 12. o.

[4] HL L 80., 1998.3.18., 19. o.

[5] HL L 351., 1987.12.14., 1. o.

[6] HL L 214., 1995.9.8., 19. o.

[7] HL L 144., 1995.6.28., 14. o.

--------------------------------------------------
A Tanács 1198/98/EK, ESZAK, Euratom rendelete

(1998. június 5.)

az Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és a 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak megállapításáról szóló 549/69/Euratom, ESZAK, EGK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 16. és 23. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Bíróság véleményére [3],

tekintettel a Számvevőszék véleményére [4],

(1) mivel az Európai Monetáris Intézet már közzétette véleményét [5];

(2) mivel már létrejött az Európai Központi Bank;

(3) mivel annak érdekében, hogy az Európai Központi Bank alkalmazottai a rájuk háruló feladatok és kötelezettségek, illetve sajátos helyzetük nyomán ugyanazon kiváltságokat, mentességeket és lehetőségeket élvezhessék, indokolt kiterjeszteni az Európai Központi Bankra az 549/69/Euratom, ESZAK, EGK tanácsi rendelet [6] alkalmazását,

ELFOGADTA EZT A RENDELETET:

1. cikk

Az 549/69/Euratom, ESZAK, EGK rendelet 4a. cikkének hatálya az Európai Monetáris Intézet felszámolásának napján megszűnik.

2. cikk

"4c. cikk

Az Európai Közösségek kiváltságairól és mentességeiről szóló jegyzőkönyve 23. cikkének – az Európai Központi Bank Kormányzótanácsa és Általános Tanácsa tagjait érintő – sérelme nélkül, a Jegyzőkönyv 12. cikkében, 13. cikkének második albekezdésében és 14. cikkében biztosított kiváltságok és mentességek az e rendelet 1., 2. és 3. cikkében meghatározottakkal megegyező feltételekkel és határok között vonatkoznak:

- az Európai Központi Bank alkalmazottaira,

- az Európai Központi Bank által folyósított rokkantsági, öregségi és túlélő hozzátartozói nyugdíjban részesülő személyekre."

3. cikk

Ezt a rendeletet 1998. június 1-jétől kell alkalmazni.

4. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1998. június 5-én.

a Tanács részéről

az elnök

G. Brown

[1] HL C 118., 1998.4.17, 15. o.

[2] 1998. május 28-i vélemény (a Hivatalos Lapban még nem tették közzé).

[3] 1998. május 6-i (a Hivatalos Lapban még nem tették közzé).

[4] 1998. május 14-i vélemény (a Hivatalos Lapban még nem tették közzé).

[5] 1998. április 6-i vélemény (a Hivatalos Lapban még nem tették közzé).

[6] HL L 74., 1969.3.27., 1. o. A legutóbb a 2191/97/ESZAK, EK, Euratom rendelettel (HL L 301., 1997.11.5., 3. o.) módosított rendelet.

--------------------------------------------------
A Bizottság 1285/98/EK rendelete

(1998. június 22.)

a közösségi reprezentatív sertéshúspiacok listájának megállapításáról szóló 2123/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK [1] bizottsági rendelettel módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 4. cikke (6) bekezdésére,

mivel a közösségi reprezentatív sertéshúspiacokat a legutóbb az 532/96/EK [3] rendelettel módosított 2123/89/EGK [4] bizottsági rendeletben meghatározott lista állapítja meg;

mivel Írországban, Luxemburgban és Spanyolországban a reprezentatív piacok összetétele megváltozott; mivel ennek következtében a közösségi reprezentatív sertéshúspiacoknak a Bizottság 2123/89/EGK rendeletében meghatározott listáját módosítani kell;

mivel az e rendeletben előírt intézkedések megegyeznek a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2123/89/EGK rendelet melléklete a következőképpen módosul:

1. A 4. pont helyébe a következő rendelkezés lép:

"4. A következő árfolyamjegyzési központok: Ebro (Zaragoza), Mercolleida (Lleida), Campillos (Málaga), Segovia, Segura (Murcia), Silleda (Pontevedra)

és a következő piacok: Alhama (Murcia), Barcelona, Binefar (Huesca), Burgos, Calamocha (Teruel), Mollerussa (Lleida), Pamplona, Porriño (Pontevedra), Segovia, Sierra de Yeguas (Málaga), Valdepeñas (Ciudad Real)."

2. A 7. pont helyébe a következő rendelkezés lép:

"7. A következő piacok: Rooskey, Waterford, Tralee és Mitchelstown."

3. A 9. pont helyébe a következő rendelkezés lép:

"9. A következő piac: Esch."

2. cikk

Ez a rendelet 1998. július 1-jén lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 22-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 78., 1996.3.28., 14. o.

[4] HL L 203., 1989.7.15., 23. o.

--------------------------------------------------